Nederduitsch Hervormde Kerk hou liggiesfees, aandmark | News24
LAST UPDATED: 2019-05-27, 06:33
Nederduitsch Hervormde Kerk hou liggiesfees, aandmark
DIE Nederduitsch Hervormde Kerk in AD Keetstraat, Jeffreysbaai hou vanaf 18 tot 23 Desember ’n liggiesfees en aandmark.
Die doel van die fees is om die ware boodskap van Kersfees deur middel van beelde, prente en liggies uit te beeld.
Die liggies word elke aand vanaf 18:00 tot 22:00 aangeskakel. Handgemaakte ware deur plaaslike kunstenaars en wegneemetes sal te koop wees. Die forensiese afdeling van die Suid-Afrikaanse Polisie, die plaaslike seereddingsinstituut (NSRI) en SANCCOB sal ook by die fees wees.
Verskeie speletjies en ’n springkasteel sal die jongklomp besig hou.
Daar is ’n Kersspel blommedemonstrasie in samewerking met die Ebflo Blommeklub op 22 Desember om 17:00. Die tema, Die Geboorte van Christus, word tydens die uurlange vertoning met blomme, vers en klank uitgebeeld. Twaalf blomontwerpe sal onder meer die aanloop tot die geboorte van Christus en die kriptoneel uitbeeld.
Kaartjies kos R50 per persoon. Bespreking is noodsaaklik.
Die fees sluit af met ’n buite-uitsending van LuisterFM om 12:00 en Kerssang by kerslig om 19:00.
Vir meer inligting, skakel Anita Jordaan by 072 533 7725 of anitajordaan@hotmail.co.za.